Star Trek (animasari)

"Star Trek" (inglise keeles "Star Trek: The Animated Series", TAS) on Star Treki ulmemaailma teemaline joonissari, mis oli esmaeetris 1973. aasta septembrist 1974. aasta oktoobrini.

Joonissari jätkas samanimelise telesarja lugu. Kuna telesarja filmimise ajal puudus arvutianimatsiooni kaadrisse lisamise võimalus, siis kasutasid joonissarja tegijad neid käsikirju, mis olid esimese sarja tootmisest üle jäänud või oleksid nõudnud liiga kulukate või keeruliste eriefektide kasutamist. Joonissari valmis tollal väga tuntud stuudios Filmation ning seda tehti kokku 22 osa. 

Peategelastele andsid hääled originaalsarjas osalenud näitlejad. Enamikku tulnukate ja puuduvate originaalnäitlejate hääli (ka arvutihääli) tegi Majel Barret, kes oli Gene Roddenberry elukaaslane ja hilisem abikaasa. Samuti andis oma panuse James Doohan, kes mängis nii algses seriaalis, joonissarjas kui esimeses seitsmes täispikas mängufilmis laevamehaanikut.

1974. aastal sai joonissari parima lastesaate Emmy auhinna.

Peamised osatäitjad
 William Shatner – James T. Kirk
 Leonard Nimoy – Spock
 DeForest Kelley – Leonard McCoy
 James Doohan – Montgomery Scott ja Arex
 George Takei – Hikaru Sulu
 Nichelle Nichols – Uhura
 Majel Barrett – Christine Chapel ja M'ress

Kategooria:Star Trek
Kategooria:Ameerika Ühendriikide joonissarjad
Kategooria:Ulmesarjad
Kategooria:NBC telesaated